Úradný vestník L 138 , 09/06/1993 S. 0011 - 0012

Fínske špeciálne vydanie: Kapitola 3 Zväzok 49 S. 0254

Švédske špeciálne vydanie: Kapitola 3 Zväzok 49 S. 0254



Rozhodnutie Komisie zo 17. mája 1993, ktorým sa mení a dopĺňa rozhodnutie Rady 79/542/EHS a rozhodnutia Komisie 92/260/EHS, 93/195/EHS a 93/197/EHS, pokiaľ ide o podmienky týkajúce sa zdravia zvierat pre dovoz, dočasný vstup a opakovaný vstup registrovaných koní z Kataru a ktorým sa ďalej mení a dopĺňa rozhodnutie 79/42/EHS (93/344/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 90/426/EHS z 26. júna 1990 o podmienkach týkajúcich sa zdravia zvierat upravujúcich premiestňovanie a dovoz zvierat koňovitých z tretích krajín [1] naposledy zmenenú a doplnenú smernicou 92/36/EHS [2], najmä na jej články 12, 13, 15, 16 a 19 ii), keďže rozhodnutím Rady 79/542/EHS [3] naposledy zmeneným a doplneným rozhodnutím Komisie 93/237/EHS [4] bol ustanovený zoznam tretích krajín, z ktorých členské štáty povoľujú dovoz hovädzieho dobytka, ošípaných, zvierat koňovitých, oviec a kôz, čerstvého mäsa a mäsových výrobkov; keďže po vykonaní veterinárnej misie spoločenstva v štáte Katar sa ukazuje, že zdravotná situácia zvierat je vo všeobecnosti uspokojivá a kontrolovaná dobre štruktúrovanými a organizovanými službami, najmä pokiaľ ide o choroby zvierat koňovitých; keďže v Katare sa viac ako šesť mesiacov nevyskytla žrebčia nákaza, sopľavka a vezikulárna stomatitída a 20 rokov africký mor koní a počas tohto obdobia bolo zakázané očkovanie proti tejto chorobe a nikdy sa nevyskytla venezuelská encefalomyelitída; keďže veterinárne orgány Kataru sa zaviazali, že do 24 hodín ďalekopisom, telefaxom alebo telegraficky informujú Komisiu a členské štáty o potvrdení výskytu ktorejkoľvek choroby uvedenej v prílohe A k smernici 90/426/EHS alebo o prijatí alebo zmene očkovacej politiky proti týmto chorobám a vo vhodnej lehote o zmenách dovoznej politiky, pokiaľ ide o zvieratá koňovité, keďže podmienky týkajúce sa zdravia zvierat a veterinárna certifikácia sa musia prijímať podľa zdravotnej situácie zvierat v príslušnej tretej krajine; keďže tento prípad sa týka iba registrovaných koní; keďže okrem toho rozhodnutie Komisie 93/197/EHS [5] ustanovilo certifikáty o zdravotnom stave zvierat pre dovoz registrovaných zvierat koňovitých a zvierat koňovitých určených na plemenný chov a produkciu do spoločenstva; keďže kvôli tomu, aby sa predišlo zámene, by sa mal preformulovať článok 1 ods. 3 písm. a) a b) rozhodnutia 79/542/EHS; keďže sa musí primerane zmeniť a doplniť rozhodnutie 79/542/EHS, rozhodnutia Komisie 92/260/EHS [6], 93/195/EH [7] a rozhodnutie 93/197/EHS; keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE Článok 1 Rozhodnutie 79/542/EHS sa mení a dopĺňa takto: 1. V článku 1 odsek 3 sa písmená a) a b) nahrádzajú takto: "3. a) Bez dopadu na rozhodnutie 92/160/EHS členské štáty povolia, pokiaľ ide o tretie krajiny alebo časti tretích krajín, ktoré sú uvedené v časti 1 prílohy, dovoz zvierat koňovitých do spoločenstva, dočasný vstup registrovaných koní do spoločenstva a opakovaný vstup registrovaných koní, ktoré boli dočasne vyvezené do niektorej tretej krajiny alebo časti tretej krajiny uvedenej v časti 1 prílohy; b) Bez dopadu na rozhodnutie 92/160/EHS členské štáty povolia, pokiaľ ide o tretie krajiny alebo časti tretích krajín, ktoré sú uvedené v časti 2 prílohy, dovoz registrovaných koní do spoločenstva, dočasný vstup registrovaných koní do spoločenstva a opakovaný vstup registrovaných koní, ktoré boli dočasne vyvezené do niektorej tretej krajiny alebo časti tretej krajiny uvedenej v časti 2 prílohy." 2. Štát Katar sa vkladá do osobitného stĺpca pre zvieratá koňovité v časti 2 prílohy vložením tohto riadku v súlade s abecedným poradím ISO kódu: "QA | Katar | X". | Článok 2 Prílohy I a II k rozhodnutiu 92/260/EHS sa menia a dopĺňajú takto: 1. "Katar" sa vkladá do zoznamu tretích krajín v skupine E prílohy I; 2. "Katar" sa vkladá do zoznamu tretích krajín v názve certifikátu o zdravotnom stave v prílohe II E. Článok 3 Prílohy I a II k rozhodnutiu 93/195/EHS sa menia a dopĺňajú takto: 1. "Katar" sa vkladá do zoznamu tretích krajín v skupine E prílohy I; 2. "Katar" sa vkladá do zoznamu tretích krajín uvedených v "Skupine E" v názve certifikátu o zdravotnom stave v prílohe II Článok 4 Prílohy I a II k rozhodnutiu 93/197/EHS sa menia a dopĺňajú takto: 1. "Katar" sa vkladá do zoznamu tretích krajín v skupine E prílohy I; 2. "Katar" sa vkladá do zoznamu tretích krajín v názve certifikátu o zdravotnom stave v prílohe II E. Článok 5 Toto rozhodnutie je adresované členským štátom. V Bruseli 17. mája 1993 Za Komisiu René Steichen člen Komisie [1] Ú. v. ES L 224, 18.8.1990, s. 42. [2] Ú. v. ES L 157, 10.6.1992, s. 28. [3] Ú. v. ES L 146, 14.6.1979, s. 15. [4] Ú. v. ES L 108, 1.5.1993, s. 129. [5] Ú. v. ES L 86, 6.4.1993, s. 16. [6] Ú. v. ES L 130, 15.5.1992, s. 67. [7] Ú. v. ES L 86, 6.4.1993, s. 1. --------------------------------------------------